《同黎惟敬梁思立梁少伸林开先过流霞岛》
明代·邓时雨

步屧穿林不易逢，幽花细柳自茸茸。阴崖险僻藏深洞，曲径逶迤有秘踪。

鸟雀昼喧依古木，岚霞秋爽散疏松。从知境界红尘隔，别有蓬莱若个峰。

作者简介：邓时雨，字君肃。从化人。明神宗万历时山人。后以子廷佐贵，封文林郎。清罗元焕著《粤台徵雅录》有传。